**36. Финализация в .NET среда.**

**Какво е финализация?**

Накратко, финализацията позволява да се почистват ресурси, свързани с

даден обект, преди обектът да бъде унищожен от garbage collector.

Обяснено най-просто, това е начин да се каже на CLR "преди този обект

да бъде унищожен, трябва да се изпълни ето този код".

За да е възможно това, класът трябва да имплементира специален метод,

наречен **Finalize()**. Когато garbage collector установи, че даден обект

вече не се използва от приложението, той проверява дали обектът

дефинира **Finalize()** метод. Ако това е така, **Finalize()** се изпълнява и

на по-късен етап (най-рано при следващото преминаване на garbage

collector), обектът се унищожава. Този процес ще бъде разгледан детайл-

но след малко. Засега просто трябва да запомните две неща:

- **Finalize() не може да се извиква явно**. Този метод се извиква

само от системата за почистване на паметта, когато тя прецени, че

даденият обект е отпадък.

- Най-малко **две** преминавания на garbage collector са необходими за

да се унищожи обект, дефиниращ **Finalize()** метод. При първото се

установява че обектът подлежи на унищожение и се изпълнява

финализаторът, а при второто се освобождава и заетата от обекта

памет. Всъщност в реалния живот почти винаги са необходими

повече от две събирания на garbage collector поради преминаването

на обекта в по-горно поколение.